**Kaapo Kähkönen** (s. 16. elokuuta 1996 Helsinki) on suomalainen jääkiekkomaalivahti, joka edustaa NHL-seura New Jersey Devilsiä.

Ura
---

### Seuraura

#### Juniorivuodet ja kausi Mestiksessä

Kähkönen on Espoon Jääklubin kasvatti. Hän pelasi juniorina sittemmin myös Grankulla IFK:ssa, josta siirtyi Espoo Bluesin C-nuoriin kaudeksi 2011–2012. Hänellä oli C-nuorten SM-sarjan kevään 2012 pudotuspeleissä paras torjuntaprosentti (93,6%) ja päästettyjen maalien keskiarvo (2.17). Kähkönen voitti kauden päätteeksi Suomen-mestaruuden ja hänet palkittiin C-nuorten SM-sarjan parhaana maalivahtina Jukka Tammi -palkinnolla sekä valittiin tähdistökentälliseen. Kähkönen kuului kauden aikana myös Bluesin B-nuorten maalivahtiosastoon ja voitti kauden päätteeksi SM-hopeaa.

Kaudella 2012–2013 Kähkönen nousi 16-vuotiaana Bluesin A-nuorten ykkösmaalivahdiksi. Hän voitti kauden päätteeksi A-nuorten SM-hopeaa. Kähkönen valittiin A-nuorten SM-liigan syyskuun 2012 kuukauden nuoreksi pelaajaksi. Huhtikuussa 2013 hän teki kolmivuotisen sopimuksen Bluesin SM-liigajoukkueen kanssa. Barys Astana varasi Kähkösen 53. pelaajana KHL:n varaustilaisuudessa 2013. Kähkönen esiintyi kaudella 2013–2014 Bluesin luukkuvahtina neljässä runkosarjaottelussa, eikä saanut peliaikaa. Hän voitti kauden päätteeksi A-nuorten Suomen-mestaruuden. Kähkönen valittiin myös helmikuun 2014 kuukauden nuoreksi pelaajaksi. Minnesota Wild varasi hänet neljännellä kierroksella 109. pelaajana NHL:n varaustilaisuudessa 2014.

Kaudeksi 2014–2015 Blues lainasi Kähkösen koko kauden kattavalla lainasopimuksella Mestis-joukkue TUTO Hockeyn paitaan. Hän aloitti kautensa joukkueen pääasiallisena ykkösmaalivahtina. Kähkönen palkittiin Mestiksen syyskuun 2014 kuukauden tulokaspelaajana. Hän onnistui tekemään myös 28. maaliskuuta 2015 neljännessä välieräottelussa KooKoota vastaan maalin viimeisteltyään loppulukemat 3–0 tyhjään maaliin. Kähkösestä tuli Mestis-historian kuudes maalinteossa onnistunut maalivahti. Vain runsas viikko myöhemmin hän onnistui toistamaan tempun alle 20-vuotiaiden maajoukkueen harjoitusottelussa alle 18-vuotiaiden maajoukkuetta vastaan viimeisteltyään joukkueelleen 4–2-loppulukemat tyhjään maaliin. Kähkönen palkittiin kauden päätteeksi koko Mestiksen parhaana maalivahtina Pasi Nurminen -palkinnolla, parhaana tulokkaana Petri Varis -palkinnolla, ja hänet valittiin ensimmäiseen tähdistökentälliseen.

#### Nousu SM-liigaan

Kähkönen aloitti kauden 2015–2016 lähtökohtaisesti Bluesin kakkosmaalivahtina Christian Engstrandille. Hän teki pääsarjadebyyttinsä Mestarien liigassa 6. syyskuuta 2015 vieraissa tšekkiläistä HC Litvínovia vastaan. Kähkönen torjui Bluesin 3–2-jatkoaikatappioon päättyneessä ottelussa 28 kertaa. SM-liigadebyyttinsä hän teki runkosarjan neljännellä kierroksella 19. syyskuuta 2015 Tapparaa vastaan. Kähkönen torjui Bluesille voittomaalikilpailun päätteeksi 2–1-voiton. Hänelle kertyi ottelussa 13 torjuntaa. Petteri Kanerva valitsi Kähkösen ottelun Alumnien tähtien kakkostähdeksi. Liigauransa ensimmäisen nollapelin hän torjui neljännessä ottelussaan 30. syyskuuta 2016 vieraissa Hämeenlinnan Pallokerhoa vastaan. Kähkönen torjui Bluesin 0–3-voittoon päättyneessä ottelussa 27 kertaa ja Raimo Ranta valitsi hänet ottelun Alumnien tähtien ykköstähdeksi. Kaikkiaan Kähkönen pelasi tulokaskautensa aikana viimeiseksi jääneessä Bluesissa 27 runkosarja- ja neljä CHL-ottelua ja jakoi varsin tasaisesti torjuntavastuun Engstrandin kanssa. Seura nimesi hänet ns. nuorten pelaajien listalle, joten Blues lainasi Kähkösen joukkueen kauden päätyttyä loppukaudeksi TUTOon. Hän otti itselleen joukkueen pääasiallisen ykkösmaalivahdin viitan Kristian Järviseltä.

Kaudeksi 2016–2017 Kähkönen siirtyi kaksivuotisella sopimuksella Rauman Lukkoon. Hän aloitti kautensa joukkueen kaavailtuna ykkösmaalivahtina, mutta lokakuussa 2016 heikosti kauden aloittanut Lukko kuitenkin täydensi maalivahtiosastoaan kokeneella Jakub Štěpánekilla. Kähkönen jakoi hänen kanssaan varsin tasaisesti torjuntavastuuta ja pelasi lopulta suurimman osan loppukauden peleistä. Kähkönen pelasi 34 runkosarjaottelua torjuen kaksi nollapeliä. 28. helmikuuta 2017 vieraissa Vaasan Sportia vastaan hän teki SM-liigaennätyksen, sillä Kähkösestä tuli Lukon 0–4-voitossa 54 torjunnallaan eniten laukauksia nollapelissä torjunut maalivahti. Hän torjui yhden laukauksen enemmän kuin ennätyksen edellinen haltija Kari Takko, joka torjui Porin Ässissä 11. helmikuuta 1993 vieraissa Turun Palloseuraa vastaan 53 kertaa.

Kähkönen lähti kauteen 2017–2018 Lukon selkeänä ykkösmaalivahtina ja piti asemansa läpi kauden. Hän pelasi runkosarjassa 56 ottelua torjuen kuusi nollapeliä, mikä oli eniten koko SM-liigassa. Myös Kähkösen yhteenlaskettu peliaika (3275,27) oli koko liigan korkein.

#### NHL-ura

Toukokuussa 2018 Kähkönen teki kaksivuotisen tulokassopimuksen Minnesota Wildin kanssa. Syksyn harjoitusleirin päätteeksi seura lähetti hänet AHL-joukkue Iowa Wildin vahvuuteen. Marraskuussa Kähkönen teki seuraennätyksen oltuaan päästämättä maalia 207.55. Iowan aiempi ennätys oli Alex Stalockin (157.51 minuuttia) hallussa. Kähkönen valittiin saman viikon päätteeksi AHL:n viikon pelaajaksi. Hänet valittiin myös liigan marraskuun kuukauden maalivahdiksi. Samassa kuussa Kähkönen kutsuttiin ensimmäisen kerran Minnesotan NHL-vahvuuteen, kun hän toimi Devan Dubnykin sairastuttua 23. marraskuuta 2018 Winnipeg Jetsia vastaan joukkueen kakkosmaalivahtina Alex Stalockille. Kähkönen lähetettiin kuitenkin pian tämän jälkeen takaisin farmiin. Kaikkiaan hän pelasi AHL:ssä tulokaskautensa 2018–2019 aikana 39 runkosarjaottelua. Kähkönen torjui niissä kuusi nollapeliä, mikä oli Syracuse Crunchin Connor Ingramin ohella eniten koko liigassa, tosin Ingramilla kärkisijaan riitti vain 22 ottelua. Hän pelasi kauden aikana myös AHL:n tähdistöottelussa. Kähkönen palkittiin tähdistötapahtuman parhaana maalivahtina.

Syksyn 2019 harjoitusleirin päätteeksi Minnesota Wild lähetti Kähkösen taas Iowa Wildin AHL-joukkueen vahvuuteen. Lokakuun jälkipuoliskolla hänet nostettiin Minnesotaan, kun Devan Dubnyk joutui sivuun. Kähkönen toimi yhdessä NHL-ottelussa luukkuvahtina, kunnes hänet lähetettiin takaisin farmiin. Marraskuussa Kähkönen kutsuttiin jälleen NHL:ään, kun Devan Dudbyk joutui sivuun perhesyiden vuoksi. Hän teki lopulta NHL-debyyttinsä 26. marraskuuta 2019 vieraissa New Jersey Devilsia vastaan. Kähkönen torjui Wildin 2–3-voittoon päättyneessä ottelussa 32 kertaa. Hän pelasi kauden 2019–2020 aikana NHL:ssä lopulta viisi runkosarjaottelua torjuen kolme voittoa. Kähkönen lähetettiin farmiin viimeisen kerran tammikuussa 2020. Hän pelasi AHL:ssä kauden aikana 34 runkosarjaottelua, kunnes koronaviruspandemia keskeytti kauden maaliskuussa. Kähkönen torjui pelaamissaan otteluissa 25 voittoa ja seitsemän nollapeliä, mitkä olivat jälleen eniten koko liigassa. Hänet palkittiin kauden päätteeksi AHL:n parhaana maalivahtina Aldege "Baz" Bastien Memorial Awardilla ja valittiin ensimmäiseen tähdistökentälliseen. Heinäkuussa Minnesota Wild nimesi Kähkösen NHL-vahvuuteensa pudotuspeleihin, mutta hän ei saanut niissä kuitenkaan peliaikaa.

Lokakuussa 2020 Kähkönen teki Minnesota Wildin kanssa kaksivuotisen jatkosopimuksen. Hänen ensimmäinen sopimuskautensa on kaksisuuntainen ja se tuo Kähköselle kaudessa NHL:n puolella 700 000 dollaria ja farmissa 200 000 dollaria. Hänen jälkimmäinen sopimuskautensa on yksisuuntainen ja se tuo Kähköselle NHL:ssä 750 000 dollaria kaudessa. Hän aloitti kauden 2020–2021 Wildin NHL-joukkueen toisena maalivahtina Cam Talbotin aisaparina, kun joukkueen kolmas maalivahti Alex Stalock oli nimettynä loukkaantuneiden listalle. Lopulta kuntouduttuaan maaliskuussa Stalock siirtyi siirtolistan kautta Edmonton Oilersiin. Kähkönen nousi alkukaudella myös Talbotin ohi Wildin pääasialliseksi vastuunkantajaksi. 5. maaliskuuta 2021 hän torjui Arizona Coyotesia vastaan jo kuudennen peräkkäisen voittonsa, jolla Kähkönen nousi Wildin seurahistorian eniten peräkkäisiä voittoja torjuneeksi tulokasmaalivahdiksi. Seuraavassa ottelussa 8. maaliskuuta 2021 Vegas Golden Knightsia vastaan hän torjui NHL-uransa ensimmäisen nollapelin. Kähkönen torjui Wildin 2–0-voittoon päättyneessä ottelussa 26 kertaa. Hänet valittiin ottelun ykköstähdeksi. Kähkösen historiallinen voittoputki jatkui kaikkiaan yhdeksän ottelun mittaiseksi. 2000-luvulla NHL:n tulokkaista samaan on yltänyt vain Jordan Binnington kaudella 2018–2019. Vain neljä tulokasmaalivahtia NHL-historiassa on torjunut pidemmän voittoputken. 12 peräkkäisen voiton ennätys on Ross Brooksin hallussa kaudelta 1973–1974.

Siirtoikkunan takarajalla maaliskuussa 2022 Wild kauppasi Kähkösen San Jose Sharksiin vaihdossa puolustaja Jacob Middletoniin hankittuaan veteraanimaalivahti Marc-André Fleuryn hieman aiemmin. Hän teki kauden päätyttyä Sharksin kanssa kaksivuotisen jatkosopimuksen, jonka arvo oli 2,75 miljoonaa dollaria per kausi.

Kaksi vuotta myöhemmin maaliskuussa 2024 Sharks kauppasi Kähkösen New Jersey Devilsiin vaihdossa maalivahti Vítek Vaněčekiin.

### Maajoukkueura

Kähkönen edusti Suomea alle 20-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Vuoden 2015 turnauksessa hän toimi joukkueensa kolmosmaalivahtina, eikä mahtunut kertaakaan Suomen kokoonpanoon. 7. huhtikuuta 2015 Kähkönen onnistui tekemään alle 20-vuotiaiden maajoukkueessa maalin harjoitusottelussa alle 18-vuotiaiden maajoukkueetta vastaan. Hän viimeisteli joukkueelleen 4–2-loppulukemat tyhjään maaliin. Kähkösen maali oli lyhyen ajan sisään jo toinen, sillä hän onnistui vain runsas viikko aiemmin maalinteossa Mestiksen välierissä.

Kähkönen edusti Suomea myös alle 18-vuotiaiden MM-kilpailuissa vuosina 2013 ja 2014. Vuoden 2013 turnaus päättyi pronssiin. Kähkönen nimettiin turnauksen aikana kertaalleen Suomen pelaavaan kokoonpanoon. Vuoden 2014 turnauksessa Kähkönen valittiin Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös Ivan Hlinkan muistoturnauksessa vuonna 2013.

Kähkönen edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joista jälkimmäisenä mainittu turnaus päättyi kultaan. Loppuottelussa Venäjää vastaan Kähkönen palkittiin ottelun parhaana pelaajana. Kähkönen pelasi myös Innsbruckin nuorten olympiakisoissa 2012 voittaen kultaa.

Muuta
-----

Kähkönen on saanut huomiota tekemällä pelipaikastaan huolimatta useita maaleja, joista viimeisin syntyi Rauman Lukossa pelatussa harjoitusottelussa 5. elokuuta 2017 Pitsiturnauksen ottelussa paikallisvastustaja Porin Ässiä vastaan. Maali oli hänelle jo neljäs. Tätä aiemmin hän on onnistunut maalinteossa myös Mestis-ottelussa, alle 20-vuotiaiden maajoukkueen harjoitusottelussa sekä pelatessaan Espoon Jääclubissa vuonna 2008.

Kähkösen pikkusisko Peppi pelaa hyökkääjänä kanadalaisen Stanstead Collegen high school -joukkueessa.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2014–2015 | TUTO Hockey | Mestis | 47 |  |  |  | 2610 | 92 |  | 2.11 | 92,5 | 13 |  |  | 801 | 26 |  | 1.95 | 93,4 | Ykköstähdistö |
| 2015–2016 | Blues | SM-liiga | 27 | 6 | 15 | 5 | 1581 | 71 | 1 | 2.69 | 90,8 | – | – | – | – | – | – | – | – |
|  | TUTO Hockey | Mestis | 1 | 1 | 0 | 0 | 60 | 0 | 1 | 0.00 | 100 | 6 |  |  | 356 | 18 | 0 | 3.03 | 88,5 |
| 2016–2017 | Lukko | SM-liiga | 34 | 12 | 12 | 10 | 2020 | 87 | 2 | 2.58 | 92,1 | – | – | – | – | – | – | – | – |
| 2017–2018 | Lukko | SM-liiga | 56 | 20 | 23 | 12 | 3275 | 120 | 6 | 2.20 | 92,2 | 2 | 0 | 2 | 126 | 5 | 0 | 2.38 | 92,1 |
| 2018–2019 | Iowa Wild | AHL | 39 | 17 | 14 | 8 | 2373 | 110 | 6 | 2.78 | 90,8 | – | – | – | – | – | – | – | – |
| 2019–2020 | Minnesota Wild | NHL | 5 | 3 | 1 | 0 | 304 | 15 | 0 | 2.96 | 91,3 | – | – | – | – | – | – | – | – |
|  | Iowa Wild | AHL | 34 | 25 | 6 | 3 | 2058 | 71 | 7 | 2.07 | 92,7 | – | – | – | – | – | – | – | – | Ykköstähdistö |
| 2020–2021 | Minnesota Wild | NHL | 24 | 16 | 8 | 0 | 1414 | 68 | 2 | 2.88 | 90,2 | – | – | – | – | – | – | – | – |
|
|
| 2021–2022 | Minnesota Wild | NHL | 25 | 12 | 8 | 0 | 1380 | 66 | 0 | 2.87 | 91,0 | – | – | – | – | – | – | – | – |
|  | San Jose Sharks | NHL | 10 | 2 | 6 | 0 | 566 | 27 | 0 | 2.86 | 91,6 | – | – | – | – | – | – | – | – |
| 2022–2023 | San Jose Sharks | NHL | 37 | 9 | 20 | 0 | 2107 | 135 | 1 | 3.85 | 88,3 | – | – | – | – | – | – | – | – |
| 4 kautta | NHL yhteensä | 102 | 42 | 43 | 0 | 5771 | 311 | 3 | 3.23 | 89,9 | – | – | – | – | – | – | – | – |
| 3 kautta | SM-liiga yhteensä | 117 | 38 | 50 | 27 | 6876 | 278 | 9 | 2,43 | 91,8 | 2 | 0 | 2 | 126 | 5 | 0 | 2,38 | 92,1 |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2014 | U18 | 5 | 2 | 3 | 267 | 15 | 0 | 3.37 | 88,6 |
| 2016 | JMM | 4 | 4 | 0 | 214 | 9 | 0 | 2.52 | 90,9 |
|

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Kaapo Kähkönen**.
* Kaapo Kähkönen The Internet Hockey Databasessa (englanniksi)
* Kaapo Kähkönen Eurohockey-sivustolla (englanniksi)
* Kaapo Kähkönen *Elite Prospects*. Everysport Media Group AB.  (englanniksi)

### Viitteet

1. ↑  Kippo, Alex: Ruotsi on lyöty! – Nuoret Leijonat MM-finaaliin! *Veikkaajat.com*.  4.1.2016. TSPM Media Group.  Arkistoitu 26.1.2016. Viitattu 9.1.2016.
2. 1 2  Kaapo Kähkönen pelaa loppukauden TUTO-paidassa *tutohockey.fi*.  11.3.2016. Tuto Hockey Oy. Viitattu 11.3.2016.
3. 1 2 3 4 5 6 7 8 9 10  Kaapo Kähkönen *Elite Prospects*. Everysport Media Group AB.  (englanniksi)
4. ↑  Lauri Saastamoinen: Viime hetken siirtojytky - Kaapo Kähkönen vaihtaa maisemaa NHL:ssä! *NHL Suomi*.  8.3.2024. Viitattu 8.3.2024.
5. ↑  Laine, Hannu: Hän on Nuorten SM-liigan syyskuun nuori pelaaja! *leijonat.fi*.  2.10.2012. Suomen Jääkiekkoliitto – Finlands Ishockeyförbund ry. Viitattu 29.6.2014.
6. ↑  Bluesin nuorille useita sopimuksia *Jatkoaika.com*.  8.4.2013. Jatkoaika. Viitattu 29.6.2014.
7. ↑  Blues julkaisi jatkosopimuksia nuorten pelaajien kanssa *liiga.fi*.  8.4.2013. Jääkiekon SM-liiga Oy.
8. 1 2  Kaapo Kähkönen Eurohockey-sivustolla (englanniksi)
9. ↑  Laine, Hannu: Nuorten SM: Kähkösestä helmikuun nuori pelaaja *leijonat.fi*.  4.3.2014. Suomen Jääkiekkoliitto. Viitattu 29.6.2014.
10. ↑  TUTO sai vahvistuksia sekä ala- että yläpäähän *Jatkoaika.com*.  18.1.2013. Jatkoaika r.y. Viitattu 23.7.2014.
11. ↑  Ikonen, Petteri: Mestis: Kaapo Kähkösestä syyskuun tulokaspelaaja *leijonat.fi*.  30.9.2014. Suomen Jääkiekkoliitto – Finlands Ishockeyförbund ry. Viitattu 5.10.2014.
12. ↑  Ikonen, Petteri: TUTO Hockeyn maalivahti Kaapo Kähkönen teki maalin *mestis.fi*.  28.3.2015. Suomen Jääkiekkoliitto – Finlands Ishockeyförbund ry.  Arkistoitu 2.4.2015. Viitattu 28.3.2015.
13. ↑  Jukurit Mestis-finaaleihin, TuTon maalivahti teki maalin *pohjolansanomat.fi*.  28.3.2015. Alma Media Suomi Oy. Viitattu 31.3.2015.
14. ↑  TUTO-vahti teki harvinaisen tempun KooKoota vastaan *Jatkoaika.com*.  28.3.2015. Jatkoaika r.y. Viitattu 9.4.2015.
15. 1 2  Mennander, Pasi: U20 voitti U18:n harjoitusottelussa Vierumäellä - Onko maalivahti Kaapo Kähkönen on kevään yllättävin maalitykki? - Katso video maalista! *leijonat.fi*.  7.4.2015. Suomen Jääkiekkoliitto – Finlands Ishockeyförbund ry. Viitattu 9.4.2015.
16. ↑  KooKoo-tähti Mestiksen palkintorohmuna *Jatkoaika.com*.  29.4.2015. Jatkoaika r.y. Viitattu 2.5.2015.
17. ↑  Matches *championshockeyleague.com*.  6.9.2015. Champions Hockey League (CHL) AG. Viitattu 19.9.2015. (englanniksi)
18. ↑  Otteluseuranta *liiga.fi*.  19.9.2015. Jääkiekon SM-liiga Oy. Viitattu 19.9.2015.
19. ↑  Otteluseuranta *liiga.fi*.  30.9.2015. Jääkiekon SM-liiga Oy. Viitattu 11.3.2016.
20. ↑  TS: TUTO kaappasi nuorten maailmanmestarin maalilleen *Jatkoaika.com*.  11.3.2016. Jatkoaika r.y. Viitattu 11.3.2016.
21. ↑  Kaapo Kähkönen Lukko-maalille *Jatkoaika.com*.  13.4.2016. Jatkoaika r.y. Viitattu 13.4.2016.
22. ↑  Kaapo Kähkönen kirjasi liigaennätyksen nimiinsä *Jatkoaika.com*.  28.2.2017. Jatkoaika r.y. Viitattu 1.3.2017.
23. ↑  Pelaajatilastot *liiga.fi*. Jääkiekon SM-liiga Oy. Viitattu 17.3.2018.
24. ↑  Wild signs Kahkonen to two-year deal *nhl.com/wild*.  16.5.2018. ST. PAUL:  Minnesota Wild. Viitattu 22.5.2018. (englanniksi)
25. ↑  Lukon ykkösvahti suuntaa Pohjois-Amerikkaan − Kähkönen tulokassopimukseen Wildin kanssa *Jatkoaika.com*.  16.5.2018. Jatkoaika r.y. Viitattu 22.5.2018.
26. ↑  Wild reduces training camp roster to 35 players *nhl.com/wild*.  22.9.2018. ST. PAUL:  Minnesota Wild. Viitattu 7.1.2019. (englanniksi)
27. ↑  Lahtinen, Miikka: NHL-unelma saa vielä odottaa – viime kauden Liiga-tähti aloittaa kauden farmissa! *suomikiekko.com*.  22.9.2018. Nordic Sport Media. Viitattu 7.1.2019.
28. ↑  Lahtinen, Miikka: Huima seuraennätys! Suomalainen NHL-lupaus piti maalinsa puhtaana yli 200 minuuttia *suomikiekko.com*.  18.11.2018. Nordic Sport Media. Viitattu 7.1.2019.
29. ↑  Tuomala, Toni: Komea saavutus! Tulikuuma suomalaislupaus valittiin AHL:n viikon pelaajaksi *suomikiekko.com*.  20.11.2018. Nordic Sport Media. Viitattu 7.1.2019.
30. ↑  Lahtinen, Miikka: Terveiset NHL:ään! Tulikuuma suomalaislupaus dominoi farmin tilastoja – valittiin kuukauden parhaaksi *suomikiekko.com*.  4.12.2018. Nordic Sport Media. Viitattu 7.1.2019.
31. ↑  Wild recalls goaltender Kaapo Kahkonen from Iowa *nhl.com/wild*.  23.11.2018. ST. PAUL:  Minnesota Wild. Viitattu 7.1.2019. (englanniksi)
32. ↑  Pönniö, Toni: Jättiyllätys! Sensaatiomaisen syksyn pelanneelle suomalaismaalivahdille upeita uutisia – kutsuttiin pikahälytyksellä NHL:ään *suomikiekko.com*.  23.11.2018. Nordic Sport Media. Viitattu 7.1.2019.
33. ↑  Pönniö, Toni: Oho! Se oli todellinen pikavisiitti – suomalaismaalivahdin ensivierailu NHL:ssä ohi alle vuorokaudessa *suomikiekko.com*.  24.11.2018. Nordic Sport Media. Viitattu 7.1.2019.
34. ↑  Tuomala, Toni: NHL kutsuu pian? Suomalaislupaus dominoi farmiliigan tähdistökilpailuissa *suomikiekko.com*.  28.1.2019. Nordic Sport Media. Viitattu 27.11.2019.
35. ↑  Wild reduces training camp roster to 37 *nhl.com/wild*.  21.9.2019. ST. PAUL:  Minnesota Wild. Viitattu 27.11.2019. (englanniksi)
36. ↑  Miettinen, Miska: Potentiaalisia näyttöjä antaneella nuorten maailmanmestarilla ei riitä vieläkään NHL:ään, kuuli tylyn ilmoituksen! *suomikiekko.com*.  21.9.2019. Nordic Sport Media. Viitattu 27.11.2019.
37. ↑  Saastamoinen, Lauri: Huikea näytönpaikka! Nuorten Leijonien MM-kultasankari NHL-seuran riveihin *suomikiekko.com*.  23.10.2019. Nordic Sport Media. Viitattu 27.11.2019.
38. ↑  Nuutinen, Markus: Nuorten MM-kultaleijonan NHL-debyytti jäi haaveeksi – passitettiin takaisin farmiin *suomikiekko.com*.  28.10.2019. Nordic Sport Media. Viitattu 27.11.2019.
39. ↑  Nuutinen, Markus: Pikahälytys: Suomalaismaalivahti nostettiin hätäapuna NHL:ään! *suomikiekko.com*.  21.11.2019. Nordic Sport Media. Viitattu 27.11.2019.
40. ↑  Tuomala, Toni: Ei hyvää päivää mikä NHL-debyytti! Suomalaisvahti torjui kriisiseuransa harvinaiseen voittoon *suomikiekko.com*.  27.11.2019. Nordic Sport Media. Viitattu 27.11.2019.
41. ↑  Minnesota Wild - New Jersey Devils - November 26th, 2019 *NHL.com*.  26.11.2019. National Hockey League. Viitattu 27.11.2019. (englanniksi)
42. ↑  Statistics AHL 2019-2020 *Eurohockey.com*. European Ice Hockey Online AB & eSports.cz s.r.o. Viitattu 9.3.2021. (englanniksi)
43. ↑  Teiskonlahti, Kirsi: Upean kauden pelannut Kaapo Kähkönen valittiin AHL:n tähdistökenttään *yle.fi*.  20.5.2020. Yleisradio Oy. Viitattu 9.3.2021.
44. ↑  Kaapo Kahkonen Stats, Profile, Bio, Analysis and More *sportsforecaster.com*. XML Team Solutions, LLC. Viitattu 9.3.2021. (englanniksi)[vanhentunut linkki]
45. ↑  Wild re-signs goaltender Kaapo Kahkonen to a two-year contract *nhl.com/wild*.  12.10.2020. ST. PAUL:  Minnesota Wild. Viitattu 9.3.2021. (englanniksi)
46. ↑  Oivio, Janne: Kaapo Kähkönen jatkaa NHL-uraansa Minnesotassa *is.fi*.  12.10.2020. Sanoma Media Finland Oy. Viitattu 13.10.2020.
47. ↑  Wild announces season-opening roster *nhl.com/wild*.  13.1.2021. ST. PAUL:  Minnesota Wild. Viitattu 9.3.2021. (englanniksi)
48. ↑  Hallikainen, Topi: Kaapo Kähkösen osakkeet Wild-maalivahtihierarkiassa kohenevat: Kilpakumppani Alex Stalock matkaa Oilersiin *Jatkoaika.com*.  1.3.2021. Jatkoaika r.y. Viitattu 9.3.2021.
49. ↑  Karjalainen, Anssi: NHL:ssä on uusi suomalainen ykkösmaalivahti – torjui taas maukkaan voiton ja seurahistoriaa *iltalehti.fi*.  6.3.2021. Alma Media Suomi Oy. Viitattu 9.3.2021.
50. ↑  Vegas Golden Knights - Minnesota Wild - March 8th, 2021 *NHL.com*.  8.3.2021. National Hockey League. Viitattu 9.3.2021. (englanniksi)
51. ↑  Väänänen, Ville: Kaapo Kähkösen yhdeksän ottelun voittoputkelle tyly loppu Coloradossa *HS.fi*.  21.3.2021. Sanoma Media Finland Oy. Viitattu 9.3.2021.
52. ↑  Hämäläinen, Tuomas: Kaapo tekee mitä tahtoo – Kähkösen NHL-voittoputki mykistävää luokkaa, taas huikea näytös *MTVuutiset.fi*.  17.3.2021. Telia Company AB. Viitattu 9.3.2021.
53. ↑
54. ↑
55. ↑
56. ↑  Best Player of the Game Selected by the Team (pdf) *stats.iihf.com*.  27.4.2014. IIHF. Viitattu 12.4.2017. (englanniksi)
57. ↑  Suomi nappasi kiekkokullan Venäjältä nuorten olympiafestivaalissa *yle.fi*.  18.2.2015. Yleisradio.  "Maalivahti Kaapo Kähkönen palkittiin ottelun parhaana. -- Suomen maalivahti Kaapo Kähkönen pokkasi ottelun parhaan pelaajan palkinnon." Viitattu 25.12.2016.
58. ↑  Meriläinen, Lauri: Pitsiturnauksen odotetuimmassa kohtaamisessa sensaatio – maalivahti teki maalin *Jatkoaika.com*.  4.8.2018. Jatkoaika. Viitattu 22.5.2018.
59. ↑  Peppi Kähkönen *Elite Prospects*. Everysport Media Group AB.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |